Սակայն Հայաստան վերադարձն այնքան էլ հեշտ չէր: Մայրը, եղբայրը, հարազատները, ծանոթները, նրանց բոլորին պետք էր հանդիպել, պատմել, բացատրել եղելությունն ու դժվար էր կանխագուշակելն՝ արդյոք նրանք կընդունեին 16-ամյա աղջկան, ով, փաստորեն զբաղվել է պոռնկությամբ, նույնիսկ եթե բռնի ուժով: Օրեր անց Աննան գտնում է իր մեջ ուժ և վերադառնում է ընտանիք, մորը պատմում ճշմարտությունը, ով թեև դժվարությամբ է ընդունում բարեկամի կողմից իրականացված նման քայլի անպատիժ մնալու որոշումը, սակայն խոստանում է այդ մասին որևէ մեկի չպատմել և օգնել հաղթահարել ամիսների ցավը: